Baffinov zaliv
Baffinov zaliv jest zaliv Atlantskog okeana smješten između Baffinovog ostrva i jugozapadne obale Grenlanda i predstavlja rubno more Atlantskog okeana, s kojim je spojen Davisovim prolazom i Labradorskim morem, a Naresovim prolazom spojen je s Arktičkim okeanom. Područje uz zaliv naseljeno je još od približno 500. p. n. e, kada su ga prvo naselili narod Dorset, a zatim Thuli i Inuiti. Evropljani su u ovo područje stigli 1585, a detaljno ga je 1616. opisao William Baffin, po kome su zaliv i ostrvo i nazvani. Uvala zaliva nije plovna veći dio godine zbog ledenog pokrivača i visoke gustoće plutajućeg leda i santi na otvorenom prostoru. Zaliv zauzima otprilike 80.000 km2.